10/06/2022 | Administración LocalMunicipal
Aranga
Secretaría - Intervención
Ordenanza fiscal reguladora da taxa pola inscrición en probas selectivas convocadas polo Concello de Aranga

ANUNCIO Logo de que se elevou a definitivo o acordo municipal do día 27 de abril de 2022, aprobando a imposición e ordenación da Ordenanza fiscal número 18, reguladora da taxa pola inscrición en probas selectivas convocadas polo Concello de Aranga, procédese a publicación do texto íntegro da mesma, de conformidade co establecido no artigo 17.4 da Lei 39/1988, reguladora das facendas locais: ORDENANZA FISCAL REGULADORA DA TAXA DE INSCRIPCIÓN EN PROBAS SELECTIVAS NO CONCELLO DE ARANGA ARTIGO 1.–FUNDAMENTO E NATUREZA. En exercicio da potestade tributaria prevista no artigo 133.2 da Constitución e de conformidade co artigo 106 da Lei 7/1985, do 2 de abril, reguladora das Bases do Réxime Local, e o artigo 57 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o Concello de Aranga establece a taxa por concorrencia as probas selectivas que organice este Concello. ARTIGO 2.–FEITO IMPOÑIBLE. Constitúe o feito impoñible da taxa a actividade técnica e administrativa tendente á selección de persoal funcionario e laboral, entre os que soliciten participar nos procesos selectivos que convoque o Concello de Aranga, para o acceso aos corpos ou escalas de funcionarios, de carreira ou interinos, ou as diferentes categorías de persoal laboral fixo ou temporal. ARTIGO 3.–SUXEITO PASIVO. Será suxeito pasivo da taxa quen solicite a inscrición en probas selectivas. ARTIGO 4.–DEVENGO.1. A taxa devéngase no momento de solicitar a inscrición como aspirante nas probas selectivas.2. Dita solicititude de inscrición non se tramitará en tanto non se faga efectivo o importe da taxa, segundo o establecido no artigo 7 da presente ordenanza. ARTIGO 5.–CUOTA TRIBUTARIA. As tarifas que corresponde satisfacer, que se determinan segundo o grupo a que corresponde a praza, son as seguintes: ARTIGO 6.–EXENCIÓNS E BONIFICACIÓNS.1. Gozarán dunha bonificación do 50% no pago da taxa aqueles suxeitos pasivos que figuren como demandantes de emprpego, cunha antigüedade mínima de dous anos, referida á data de publicación da convocatoria das probas selectivas, e teñan agotado ou non perciban prestacións económicas de subsidio de desmprego. Para a aplicación desta bonificación o suxeito pasivo deberá presentar certificación do Instituto Nacional de Emprego ou Servizo Rexional de emprego, expedido cunha antiguedade máxima dun mes.2. Terán dereito a unha bonificación do 50% da taxa, os membros de familia numerosa, presentando o documento oficial acreditativo da dita circunstancia.3. Aplicaránse ademáis as exencións e bonificacións que veñan establecidas en normas con rango de lei ou deriven de tratados o acordos internacionais.4. Estas bonificacións non serán acumulables. ARTIGO 7.–NORMAS DE XESTIÓN.1. A taxa regulada nesta ordenanza esixirase en réxime de autoliquidación.2. O pago da taxa efectuarase dentro do prazo de presentación de solicitudes, mediante ingreso na conta corrente municipal que se determine nas bases que rixan a convocatoria correspondente. Os interesados deberán achegar o xustificante bancario do ingreso da cuota no momento de presentar a solicitude de inscrición nas probas.3. A falta de pago da taxa no prazo sinalado no punto anterior, determinará a inadmisión do aspirante.4. Cando por causas non imputables ao suxeito pasivo non se realice a actividade que constitúe o feito impoñible da taxa, procederá a devolución do importe correspondente. ARTIGO 8.–INFRACCIÓNS E SANCIÓNS. En todo o relativo á cualificación de infraccións tributarias e das sancións que corresponda as mesmas, estarase ao disposto na vixente Lei Xeral Tributaria. DISPOSICIÓN FINAL A presente ordenanza entrará en vigor a partir do día seguinte á publicación no Boletín Oficial da Provincia do acordo de aprobación definitiva e o seu texto íntegro, e permanecerá vixente ata a súa modificación ou derogación expresa. Aranga, 7 de xuño de 2022. O alcalde Asdo.: Alberto Platas Álvarez